88. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 69083 της 17 Αυγ./12 Σεπτ. 1979 (ΦΕΚ Β' 778) Περί κατανομής θέσεων ψυχιάτρων Σωφρονιστικών Καταστημάτων. Έχοντες υπ' όψει: 1)Τας διατάξεις του άρθρ. 6 του Νόμ. 692/1977 "περί ρυθμίσεως θεμάτων προσωπικού Φυλακών Σωφρονιστικών Καταστημάτων και Ιδρυμάτων Αγωγής Ανηλίκων και άλλων τινών διατάξεων". 2)τας υφισταμένας υπηρεσιακάς ανάγκας, αποφασίζομεν: Κατανέμομεν τας προβλεπομένας 3 οργανικάς θέσεις ψυχιάτρων του Κλάδου ΑΤ9 Υγειονομικού Σωφρονιστικών Καταστημάτων, εις το Ψυχιατρείον Κρατουμένων, συμπληρουμένης της υπ’ αριθ. 6456/29.2.1972 (ΦΕΚ 223/13.3.1972, τεύχος Β΄) αποφάσεως ημών. 